Alþjóðaflugmáladagurinn er á morgun , laugardaginn 7. desember , og er að þessu sinni helgaður sjálfbærri þróun og alþjóðlegri samvinnu . Í ár er einnig haldið upp á 75 ára afmæli Chicago-samningsins sem er samningur um alþjóðaflugmál ( Convention on International Civil Aviation ) sem undirritaður var í Chicago þann 7. desember 1944 . Að þessu tilefni hvetja Sameinuðu þjóðirnar og alþjóðlega flugsamfélagið til þess að minnast tímamótanna á samfélagsmiðlum undir myllumerkjunum #ICAO75 og #FLYDAY . Fólk er hvatt til þess að segja frá skemmtilegum ferðalögum eða deila skemmtilegum myndum frá framandi slóðum . Á Facebook og Twitter er einnig boðið upp á sérstakan myndaramma í tilefni dagsins . Í tilefni 100 ára afmæli flugs á Íslandi hefur Samgöngustofa nú gefið út dagatal fyrir árið 2020 með öllum tólf veggspjöldunum til að gefa starfsfólki , flugrekstraraðilum og hagaðilum tengdum flugi . Hægt er að hengja dagatalið upp og skipta út mynd eftir mánuði og benda á leiðir til að koma í veg fyrir slys eða atvik af völdum mannlegra mistaka . Á dagatalinu birtast einnig dagsetningar um sögulega viðburða í flugsögunni , t.d. Alþjóðaflugmáladagurinn 7. desember . Dagatalið er gefið út í takmörkuðu upplagi og hægt er að panta eintak hér .